Den første transatlantiske telegrafkabelen ble lagt av et kabelleggingsskip i 1857-58. Den muliggjorde telekommunikasjon mellom Europa og Nord-Amerika i en kort periode før en feilaktig forståelse av hvordan elektrisk strøm virker førte til at kabelen ble overbelastet og sluttet å virke. DS «Great Eastern» lyktes i 1866 med å legge to transatlantiske kabler, noe som dermed var starten på nær-øyeblikkelig kommunikasjon mellom kontinentene.